TIANA NEGRA. Festival de la novel·la negra catalana: 2013\nRecull de premsa :: Tres televisions i un agraïment - EDICIÓ 2013\nTiana negra ha tingut una gran cobertura mediàtica abans, durant i després del festival. Algunes de les televisions més importants de casa nostra se n'han volgut fer ressó. Televisió de Catalunya, Televisió Espanyola i Televisió de Badalona van ser al festival per poder-ne informar. Gràcies a tot els mitjans per donar suport a Tiana negra!\nUs en deixem els enllaços:\n:: Telenotícies vespre de televisió de Badalona (Divendres 25 de gener)- Minut 15:01\n:: Telenotícies migdia de TVE (Dissabte 26 de gener) - Minut 9:50\n:: Telenoticies vespre de TV3 (Dissabte 26 de gener) - Minut 30:00\nNotícia :: Gran èxit del primer Tiana negra - EDICIÓ 2013\nEl festival de novel·la negra catalana Tiana negra tanca la seva primera edició amb un gran èxit de participació. Prop de 300 persones s'han acostat durant el cap de setmana a les activitats programades pel certamen, que ha acollit el bo i millor de la literatura negra catalana. La directora de la Institució de les Lletres Catalanes, Laura Borràs, ha estat l'encarregada de tancar el festival.\nLa literatura negra catalana gaudeix d'una bon salut productiva i de qualitat, bona prova d'això ha estat l'èxit de participació del primer festival Tiana negra celebrat aquest cap de setmana. Més d'una desena d'activitats que han vist prop de 300 persones, vingudes d'arreu de Catalunya. El festival ha acollit grans noms de la literatura negra catalana com Lluis Llort, Jaume Benavente, Salvador Balcells, Jordi Canals, Marta Banús, etc, que han reflexionat sobre la situació del gènere a casa nostra. Tots ells moderats pel director del festival, l'escriptor Sebastià Bennasar, que ha obert el festival amb una xerrada de situació del gènere. El festival ha tingut moments destacats com la projecció del documental Tort, la muntanya maleïda, amb la presència del seu autor Carles Porta, divendres a la nit o la taula Va de negrotes, dedicada a les dones que es dediquen al gènere.\nEl festival a comptat amb la complicitat del poble de Tiana que ha organitzat activitats al voltant del certamen. L'Agrupació Artística del Casal, un dels grups de teatre del poble, ha organitzat diverses actuacions per tot el poble, abans i després del festival, i els comerços del poble han preparat un 'Cluedo' tianenc amb persones destacades de Tiana sospitoses d'un assassinat.\nEl festival s'ha tancat amb la presència de la directora de la Institució de les Lletres Catalanes, Laura Borràs, que no s'ha volgut perdre la primera edició d'un festival que neix amb la voluntat de ser el pòrtic de la BCNegra, que comença la setmana vinent. Els organitzadors del Tiana negra començaran a treballar ben aviat en la nova edició del festival, que se celebrarà l'any vinent.\n:: Repassa la cronologia del festival al Facebook de Tiana negra\nNotícia :: Successos negres a Tiana, amb Gemma Liñan - EDICIÓ 2013\nLa periodista tianenca Gemma Liñan recull alguns dels successos més negres que han tingut lloc a Tiana, en motiu del festival Tiana Negra.\nGemma Liñan ha recollit alguns dels successos més negres que han passat a Tiana en els últims temps. Amb l'ajuda de l'historiador local Josep Ma Tòffoli, ha recuperat algunes de les històries més inquietants que han passat al poble i a partir d'avui i durant tot el cap de setmana, les anirà compartint amb tots nosaltres a través del seu bloc No crido, només parlo fort. Successos com l'assalt a Can Gili o l'atac als Casanovas. Algunes d'aquestes històries les podreu escoltar demà al vespre durant l'acte Entre la ficció i la no ficció en la què s'analitzarà el documental Tort, la muntanya maleïda de Carles Porta.\n:: Llegiu el primer artícle aquí\nRecomanacions :: Pla complet per al Tiana negra - EDICIÓ 2013\nEntre llibre i llibre, autor i autor, i xerrada i xerrada, et proposem que reservis un bon àpat als restaurants de Tiana, per agafar forces per viure el festival més intensament. Aprofita per visitar la gastronomia del poble i aconseguir un pla complet per el cap de setmana del Tiana negra. Et deixem uns llista amb els restaurants de Tiana i la seva web. Ja falta menys!\n:: Avi mingo\n:: La taula de la Paquita\n:: Can Roca\n:: Mas Blanc\n:: Les terrasses de Sentromà\n:: El casino de Tiana\n:: El casal de Tiana\n:: El bar - restaurant Tiriti\nVídeos :: Entrevista amb Ester Pujol, alcaldessa de Tiana - EDICIÓ 2013\nEntrem a la setmana del Tiana negra i per celebrar-ho i escalfar motors per a divendres i dissabte, us proposem escoltar aquesta entrevista amb Ester Pujol, alcaldessa de Tiana, que explica els objectius i com neix la idea d'aquest festival. Us esperem a tots a Tiana negra!\n:: Altres vídeos ::\nRecomanacions :: El safareig dels morts - EDICIÓ 2013\n:: Marta Banús participarà en la última xerrada del festival el dissabte 26 de gener a les 19.30\nSINOPSI: Esteve Ruscalleda, inspector del jutjat de Berga, arriba a la Colònia de Can Bartet per investigar l'assassinat de la majordoma del mossèn. A través dels interrogatoris, les converses i l'observació del seu voltant, en Ruscalleda descobreix un univers endogàmic, ple de xafarderies i dominat per unes relacions molt viciades. L'assassí pot ser pràcticament qualsevol... La víctima, l'Anselma, era un tafanera malintencionada que havia descobert i esbombat secrets inconfesables de molts dels veïns de la Colònia, amb la qual cosa s'havia guanyat molts enemics. Sense cap pista, l'inspector Ruscalleda haurà de trobar l'assassí abans que aquest torni a actuar per protegir el seu secret.\nRecomanacions :: Cabdills - EDICIÓ 2013\n:: Marc Moreno participarà a la taula rodona d'Investigadors singulars que tindrà lloc dissabte a les 18.00\nSINOPSI: Un diputat independentista de segona fila amb deliris de grandesa, un aspirant a polític que vol pujar ràpid, la Fundació Nacional Francisco Frnaco, els sectors polítics moderats del nacionalista català i un vell milionari obsessionat amb la llegenda de Vilardell, volen els poders de l'espasa. Els interessos de cadascun els mouran fins i tot a matar per esdevenir cabdills del seu món. La lluita entre tots ells per assolir objectius personals es desenvoluparà amb el rerefons de la independència de catalunya com a impulsora de les seves accions. L'excusa de les ideologies polítiques camuflarà les aspiracions individuals i l'egoisme d'una baralla que no és més que la voluntat de poder per controlar el petit àmbit on es prenen les grans decisions. Cabdills és un thriller apassionat, de fàcil i ràpida lectura, que es mou entre la poc coneguda llegenda catalana de l'espasa d'en Soler de Vilardell i les ambicions polítiques a la Catalunya d'avui.\nParticipans 2014 :: Àlex Martín - EDICIÓ 2013\nÀlex Martín (Barcelona, 1974)\nLlicenciat en Filologia Hispànica i Romànica a la Universitat de Salamanca. Es va doctorar amb una tesi sobre Tasis, Pedrolo i Jaume Fuster. Professor de català i de novel·la negra a la Universitat de Salamanca. Investigador de la literatura negra i policíaca. Co-director del Congreso de Novela y Cine Negro a la Universitat de Salamanca. Autor de diverses publicacions dedicades al gènere com Catalana i criminal (2006), Palabras que matan (2008), i co-autor de La Cua de Palla: retrat en groc i negre (2011). És el director de Crims.cat, de l’editorial Al Revés.\nRecomanacions :: Fronts oberts de Pau Vidal - EDICIÓ 2013\nPremi Marian Vayreda 2011\n:: Pau Vidal participarà en la taula rodona sobre Investigadors singulars que es farà el dissabte 26 de gener a les 18.00 juntament amb Salvador Balcells i Marc Moreno.\nSINOPSI: Refet de les peripècies d’ Aigua bruta , retrobem en Miquel Camiller al pis de la plaça del Diamant de Gràcia que comparteix amb sa padrina mallorquina. Filòleg obsessiu i immadur incorregible, ha canviat l’estrès de l’Acadèmia d’Estudis Catalans per la placidesa de l’Escola de Policia de Catalunya. Però qui mossos remena els dits se n’unta, i el cadàver d’un doctorand de Psicologia trobat al País Valencià l’obligarà a convertir-se en una mena de Sanxo Panxa de l’inspector Domingo. La universitat amaga moltes mentides i la xarxa encara més, però ningú supera les de la Juli, la seva becària manga. Això sí, de vegades jugar-se la vida pot tenir recompensa, i en Camil descobrirà que fins i tot les psicòlogues es poden convertir en un altre front obert.\nRecull de premsa :: Tiana negra a l'Illa dels llibres i al Laboratori de lletres - EDICIÓ 2013\nFalten només 9 dies perquè s'estreni el Tiana negra i continuen les referències del festival als diversos mitjans de comunicació. Les darreres aparicions han estat a la pàgina especialitzada en literatura Illa dels llibres, i al bloc de l'escola d'escriptura Laboratori de Lletres.\nL'Illa dels llibres és una de les pàgines webs especialitzades en literatura més important de casa nostra i la setmana passada va publicar una notícia sobre Tiana negra amb l'explicació del festival i el programa sencer. El bloc del Laboratori de Lletres, també va dedicar una entrada al Tiana negra. El Laboratori de lletres és una escola d'escriptura creada ara fa un any, amb prop d'una 20 de cursos d'escriptura, entre ells un dedicat a la novel·la negra.\n:: Notícia Illa del llibres\n:: Notícia Blog Laboratori de lletres\nNotícia :: Carles Porta confirma la seva assistència al festival Tiana negra - EDICIÓ 2013\nEl periodista i escriptor Carles Porta ha confirmat la seva assistència al festival Tiana negra.\nUn dels actes inaugurals del festival és la projecció del documental Tor, la muntanya maleïda, del programa 30 minuts de TV3, basat en un llibre de l'autor, amb el mateix nom. En Carles Porta participarà en l'anàlisi del festival que es farà després de la projecció del documental, juntament amb la periodista tianenca Gemma Liñan.\nTor, 13 cases i 3 morts, és el llibre que Carles Porta va dedicar al 2005 als successos de Tor, un poble del Pallars Sobirà on interessos econòmics es barregen amb assassinats, contraban, i judicis interminables. Un cúmul de misteris encara per resoldre, que superen la ficció, i que Carles Porta va decidir explicar al reportatge del 30 minuts Tor, la muntanya maleïda, i al llibre Tor, 13 cases i 3 morts (La Campana). Carles Porta i Gemma Liñañ analitzaran el llibre i el documental a l'activitat "Entre la ficció i la no ficció" que tindrà lloc el divendres 25 de gener a partir de les 20.30. No us ho podeu perdre!!!\nRecomanació :: La Cua de Palla, retrat en groc i negre - EDICIÓ 2013\nJordi Canal i Artigas i Àlex Martín Escribà\n:: Jordi Canal i Àlex Martín seran protagonistes de la xerrada sobre col·leccions de novel·la negra en català dissabte 26 de gener a les 18.00 hores.\nSINOPSI: Parlar de La Cua de Palla és traçar una història de gairebé cinquanta anys, atzarosa, plena d'alts i baixos, de grocs i negres, que ha portat i encara porta molta "cua". A les vostres mans teniu un llibre que pretén -sense pistola en mà- convertir-se en un assaig de referència del que ha estat la història de la col·lecció de novel·la criminal més important de Catalunya. Bona part d'aquests raonaments ens han dut a compilar, analitzar, explicar i il·lustrar la gran repercussió que La Cua de Palla ha tingut i encara té en el nostre imaginari col·lectiu. Vista la seva trascendència i importància calia fer-ne una anàlisi completa que englobés tota la seva trajectòria.\nRecull de premsa ::Tiana negra a Ràdio Premià de Mar - EDICIÓ 2013\nTiana negra continua viatjant pel maresme per donar-se a conèixer. En aquesta ocasió ha fet parada a Premià de Mar.\nEl 27 de desembre el programa Tot d'una de Ràdio Premià de Mar va entrevistar el director del festival Sebastià Bennasar. Una nova aportunitat de conèixer els detalls del festival, si encara no els coneixeu. Gràcies Ràdio Premià de Mar. Us deixem l'enllaç per si us vé de gust escoltar-la.\n:: Entrevista Ràdio Premià de Mar\nRecull de premsa :: Tiana negra al programa Entre hores de Ràdio 4 - EDICIÓ 2013\nEl programa Entre hores de Ràdio 4 va parlar fa uns dies del festival Tiana negra.\nEl programa que s'emet cada migdia, va entrevistar fa uns dies al director del festival Tiana negra Sebastià Bennasar, i a l'escriptor Salvador Balcells que participa en el festival. Una entrevista molt acurada i detallada sobre Tiana negra i el que representa. No us la perdeu. Gràcies equip d'Entre hores!\n:: Entrevista Tiana negra Ràdio 4\nNotícia :: El Facebook de Tiana negra arriba els 100 seguidors - EDICIÓ 2013\nLa pàgina del Facebook de Tiana negra ha arribat avui els 100 seguidors.\nDes de la seva obertura, la pàgina del festival ha generat un gran interès a la xarxa social, i cada dia són més les persones que hi participen. Avui ha arribat a la xifra de 100 seguidors, i des d'aquí volem donar les gràcies. Es tracta d'un espai on tots els amants de la literatura poden conèixer i compartir tota la informació referent al festival i al gènere negra. Els que encara no la coneixeu, us convidem a visitar-la.\nNomés falten 23 dies per l'arrencada del festival!\nRecull de premsa :: Tres televisions i un agraïmen...\nNotícia :: Gran èxit del primer Tiana negra - EDIC...\nNotícia :: Successos negres a Tiana, amb Gemma Liñ...\nRecomanacions :: Pla complet per al Tiana negra - ...\nVídeos :: Entrevista amb Ester Pujol, alcaldessa d...\nRecomanacions :: El safareig dels morts - EDICIÓ 2...\nRecomanacions :: Fronts oberts de Pau Vidal - EDIC...\nNotícia :: Carles Porta confirma la seva assistènc...\nRecomanació :: La Cua de Palla, retrat en groc i n...\nRecull de premsa ::Tiana negra a Ràdio Premià de M...\nRecull de premsa :: Tiana negra al programa Entre ...\nNotícia :: El Facebook de Tiana negra arriba els 1...


Augmenten les restriccions per arribar en cotxe a alguns espais naturals\nAquest estiu entren en vigor, amb retard, les limitacions per arribar al far de Formentor\nPalmaL’entrada de la temporada alta turística ha duit noves limitacions per visitar en cotxe determinats espais naturals, com el del far de Formentor, que serà, a partir de dia 9, la darrera restricció que es posa en marxa després de la platja del Trenc i la de l’Almonia.\nLa Conselleria de Turisme explica que “l’objectiu és promoure un model de turisme sostenible, que no tingui efectes negatius en el nostre territori. En aquesta línia, s’han introduït diverses iniciatives com l’impost de turisme sostenible, que finança un projecte de millora del transport públic per preservar alguns dels llocs turístics més populars de les Illes Balears, entre ells, Formentor”.\nEl govern ha invertit 1,2 milions d’euros en el foment de l’ús del transport públic col·lectiu per visitar espais naturals i platges d’especial interès de Mallorca, com la Serra Tramuntana, Formentor, la platja Muro i Son Real. La inversió ha anat destinada principalment a la construcció de noves parades d’autobús, la creació d’aparcaments i la instal·lació de panells informatius, entre d’altres actuacions.\nAcire a l’Almonia\nA Santanyí es varen iniciar divendres 22 de juny les restriccions per accedir en cotxe a la zona de l’Almonia i el caló del Moro, que els darrers anys han patit una forta pressió de visitants. S’han instal·lat els senyals d’Acire, de manera que només es permet el pas pels carrers l’Almonia i del Castellet als residents. La prohibició es mantindrà fins a l’octubre, segons han explicat fonts de la Policia Local del municipi.\nL’any passat la prohibició d’entrar a la zona es va traduir en nombroses multes i en molèsties per als residents de Cala Llombards, ja que els visitants varen cercar alternatives per aparcar els vehicles i poder arribar a les platjes. Per evitar aquests problemes, s’ha habilitat un aparcament públic gratuit per devers 220 vehicles. “L’estiu passat vàrem comptabilitzar més o menys uns 200 vehicles aparcats a la zona simultàniament, per la qual cosa pensam que amb aquest nou aparcament es cobrirà la demanda”, ha indicat la Policia Local.\nPer facilitar l’accés a aquestes platges i evitar la saturació de vehicles l’1 de juny es va iniciar el servei de la línia 505, el bus llançadora que connecta Santanyí, des de la parada na Ravandella, amb l’Almunia i Cala Llombards per segon any consecutiu. A més, aquest estiu es garanteixen les connexions horàries amb Palma i Cala d’Or, mitjançant el transbord amb la línia 501 del bus interurbà. La línia compta amb nou viatges d’anada i tornada. El servei de es mantindrà fins al 30 de setembre.\nD’altra banda, l’1 de juliol es posarà en marxa el servei de la llançadora que connecta la platja del Trenc amb Palma i la Ràpita, un trajecte que realitza la línia 530 i que va començar l’estiu de 2016. S’ofereixen onze freqüències d’anada i onze de tornada.\nSegons destaca el Govern, “els busos llançadora ofereixen una alternativa sostenible per accedir a espais naturals d’interès de Mallorca que actualment sofreixen la saturació dels cotxes”.\nFormentor és una altra de les zones més atractives que posa aquest estiu en marxa les restriccions. El Port de Pollença disposa des de juny d’una nova estació que facilitarà el trànsit dins aquest nucli turístic i que també servirà per iniciar el projecte pilot de restricció del trànsit al far de Formentor, que obligarà els turistes a visitar aquesta zona en transport públic.\nTot i que estava previst per a principi de juliol, l’accés al far estarà tancat, amb senyals de trànsit, a partir de dia 9 des de l’aparcament de l’Hotel Formentor de 10 a 19 hores. La Guàrdia Civil serà el cos encarregat de fer complir aquesta prohibició de pas. Estava prevista la instal·lació de càmeres per controlar aquesta zona restringida, però l’Ajuntament de Pollença explica que no pot assegurar que s’hi puguin instal·lar aquesta temporada.\nDe moment s’estudia la possibilitat de restringir l’accés al Port de Valldemossa, on s’han instal·lat comptadors de vehicles. A la Calobra estan limitats els autocars a 35 diaris i a cala Varques només es podrà accedir en bicicleta, a peu o en barca, i no hi haurà cap servei d’autobús.\nESPAIS NATURALS cotxe


Comptadors individuals | EMAYA\nFinançament de la instal·lació de comptadors individuals\nLa instal·lació de comptadors individuals suposa canviar la instal·lació comunitària per una altra en la qual el consum de cada habitatge es controla per separat.\nCaracterístiques la instal·lació:\nSe substitueix el comptador comunitari de la finca per comptadors individuals per a cada habitatge.\nEMAYA farà la lectura i el manteniment de cadascun dels comptadors individuals.\nEMAYA facturarà de manera independent el consum de cada habitatge.\nEMAYA pot finançar la instal·lació de comptadors individuals a les comunitats de propietaris i propietàries que ho sol·licitin.\nPassos previs necessaris per a sol·licitar el finançament de la instal·lació:\nLa persona representant de la comunitat de propietaris i propietàries ha de sol·licitar l'informe de pressió de la finca, marcant-hi les opcions “Sol·licita canvi de comptador comunitari a individuals” i “Sol·licita finançament”. La sol·licitud d'informe de pressió es pot tramitar:\npresencialment a les oficines del carrer Joan Maragall, 3 (és necessari demanar cita prèvia).\nUna vegada rebut l’informe de pressió, la persona representant ha de demanar una cita d'assessorament tècnic per a determinar les necessitats de la instal·lació. Aquesta sol·licitud d’assessorament es pot demanar:\nper telèfono, al 971 240 240 o al 900 533 692.\npresencialment a les oficines del carrer de Joan Maragall, 3 (és necessari demanar cita prèvia).\nDemanar a un instal·lador autoritzat el pressupost de la instal·lació (amb l’VA inclòs).\nConvocar una junta de la comunitat per a aprovar el canvi de subministrament (de comunitari a individuals), i estendre’n la corresponent acta de la junta, en la qual ha de quedar especificat:\nQue s’aprova el canvi de comptador comunitari a comptadors individuals.\nQue es designa una única persona interlocutora amb EMAYA.\nEl nombre d’unitats urbanes de l’edifici.\nQue s’aprova el pressupost de la instal·lació (IVA inclòs).\nLes dades fiscals i de contacte de l’instal·lador autoritzat que en farà el treball.\nQue s’aprova l’annex I: Sol·licitud de finançament, en què es detallen les condicions que estableix EMAYA per al finançament de la instal·lació.\nSol·licitud de finançament de la instal·lació de comptadors individuals:\nUna vegada realitzats els passos previs, emplena el formulari següent per a inciar la sol·licitud de finançament de la instal·lació de comptadors individuals. Contactarem amb tu al més aviat possible per a informar-te.\nTambé pots fer aquest tràmit:\n* Si la persona que sol•licita el tràmit no és la sol·licitant del contracte, haurà de presentar una fotocòpia del seu DNI i una autorització firmada.\nDades de la comunitat de propietaris i propietàries\nNúmero de compte de contracte * el trobaràs a qualsevol factura\nAdreça completa de la comunitat *\nNúm. d'informe de pressió *\nAnnex I: Sol·licitud de finançament (Descarrega el document) * Emplenat i firmat\nCIF de la comunitat *\nNúm. d'assessorament tècnic *\nDades del/de la representant de la comunitat de propietaris i propietàries


Fraternitat del Vallès\nDE LA R.·.L.·. LA FRATERNITAT DEL VALLÈS\nA L'OR.·. DE TERRASSA (VALLÈS OCCIDENTAL)\nÈgara (Municipium Flavium Egara) fou una ciutat romana situada a prop del que avui és el conjunt monumental de les Esglésies de Sant Pere i del torrent de Vallparadís, que travessa la ciutat de Terrassa, de nord a sud. En el recinte de les Esglésies es troben algunes de les restes d’aquell municipi romà, l’emplaçament exacte del qual és encara una incògnita. També s’hi han trobat restes ibèriques que permeten suposar que són l’origen del poblament més antic d'aquest indret, situat en un lloc molt estratègic i fàcil de defensar, dominant el torrent de Vallparadís.En una làpida de marbre de l’Església de Santa Maria es troba escrit per primera vegada el nom del municipi romà d'Ègara. En el recinte es troben també alguns capitells, columnes i sepulcres, i s’ha trobat una necròpolis propera a aquesta zona. Tot això planteja una ubicació del municipi en aquest indret.\nAl terme actual de Terrassa es coneixen nombroses viles romanes agrícoles, entre les quals destaquen L'Aiguacuit, Ca'n Jofresa i Ca'n Bosch de Bagea.\nQui som? Lògia Maçònica.\nLa Fraternitat del Vallès, és una Lògia Maçònica constituïda lliurement, que treballa als auspicis de la Gran Lògia Simbòlica Espanyola dins del Districte de la Gran Lògia Catalana Balear, estructurant-se entre elles d’una forma federal.\nLa formem maçons; homes i dones lliures i de bons costums, sense cap més condició que no sigui el respecte i el compromís pel millorament moral i material de la humanitat. Fem nostra la divisa de LLIBERTAT, IGUALTAT i FRATERNITAT, eixos bàsics per poder aconseguir aquestes fites.\nLLIBERTAT en nosaltres i pels altres. Un dels nostres principis fonamentals és la tolerància mútua, el respecte als altres, a un mateix, i l'absoluta llibertat de consciència.\nIGUALTAT amb tots els éssers humans, sense distinció de la seva condició social, sexe, raça o creences.\nFRATERNITAT per damunt de tot, com a base primordial de tota relació humana per poder desenvolupar els nostres treballs i aconseguir-ne els objectius.\nTreballem en el Ritu Escocès Antic i Acceptat, dins de la Maçoneria Liberal.\nEn els nostres treballs no es parla de cap religió ni de cap política en particular, només -això si- del millorament personal i de la societat, emprant els mètodes maçònics d'iniciació i simbolisme per a la recerca de la veritat i la construcció del nostre espai personal a traves de la virtut.\nLa nostra activitat vinculada a una esclarida permanent, -ja que la maçoneria no es cap dogma ideològic- es desenvolupa en un mètode:\nDe relació personal\nDe “dinàmica de grups” a l’interior de les Lògies\nEducatiu de les activitats vitals i socials\nD'interiorització de valors\nUnitiu de posicions ideològiques diverses\nDe creixement personal\nNo fem proselitisme, per això qui voluntàriament estigui interessat a rebre informació més personalitzada o a formar part de la nostra associació, pot contactar amb nosaltres a traves del nostre email:\nLa Maçoneria és una institució essencialment filantròpica, filosòfica i progressista, que té com a objectiu la recerca de la veritat, l’estudi de l’ètica i la pràctica de la solidaritat.\nLa Maçoneria considera que les condicions metafísiques i religioses, són del domini exclusiu en l'apreciació de cadascú, rebutjant alhora qualsevol afirmació dogmàtica.\nLa Maçoneria es proposa estendre a tota la humanitat, els llaços fraternals que uneixen als maçons de tot el món. Per això recomana a tots llurs membres, propagar els seus ideals amb l’exemple, la paraula i els escrits, junt amb la necessària discreció dels afers interns. Considera el treball com un dels deures essencials de l’ésser humà. Honora tant el treball manual com l’intel·lectual.\nLa Maçoneria té signes i emblemes d’un fort significat simbòlic, que només poden ser revelats per la Iniciació.\nAquests signes presideixen, en les formes determinades pels Ritus, els treballs dels maçons que els permet reconèixer-se i ajudar-se arreu del món.\nLa Maçoneria no imposa cap interpretació dogmàtica d’aquests símbols.\nLa sobirania en Maçoneria s’exerceix per sufragi universal.\nLa Maçoneria ha lluitat sempre contra tota mena d'intoleràncies. Ho ha fet doncs també contra les religions quan aquestes ho han estat i seguirà fent-ho en la mesura en què continuïn essent-ho. Només en aquest aspecte, és sosté l’enfrontament amb qualsevol religió, secta, partit, ideologia o grup que es sustenti en la intolerància o afavoreixi o estimuli la seva pràctica. Dins la maçoneria hi ha ministres de moltes religions, per tant no és anticlerical.\nEn Maçoneria el fet que el llibre de la Bíblia presideixi la majoria dels temples maçònics, obeeix al seu simbolisme relacionat amb la saviesa tradicional, que no pas en la religió, que respecta i accepta en totes les seves manifestacions, però que no les adopta com a pròpies. La Maçoneria invoca al Gran Arquitecte de l’Univers com a principi bàsic però sense posar-hi nom. La seva interpretació és personal com correspon a persones lliurepensadores que tenen la mateixa dignitat i respecte entre nosaltres.\nLa Maçoneria no guarda cap secret. Ens reunim a la recerca de la Veritat. (“La teva veritat? No, la Veritat, i vine amb mi a cecar-la. La teva, guarda-te-la.” Antonio Machado).\nLa Maçoneria no accepta fanàtics, integristes, racistes, xenòfobs ni intolerants de cap mena. El criteri de selecció que empra és estricte, però no es contempla ni el poder econòmic ni el prestigi de l’aspirant. Només cal acceptar i desitjar créixer en els valors humanistes que la Maçoneria defensa i sosté.\nLa Maçoneria és també esotèrica en el sentit que té coneixements reservats als iniciats. Esotèrica i misteriosa com pot ser una equació per a qui no sap matemàtiques, o un mapa per a qui no ha aprofundit en els sistemes geogràfics. En aquest sentit i només en aquest, la Maçoneria és esotèrica.\nLa Maçoneria ha tingut i té grans personatges (presidents de governs, filòsofs, científics, ideòlegs, humanistes, astronautes, inventors, artistes en tots els camps, polítics....), importants a tot el món. No han estat però, en contra del que pensa molta gent, dominadors de la societat a l’ombra de la Maçoneria. Tot al contrari; la Maçoneria col·laborà i està col·laborant en crear un àmbit per ajudar-los a desenvolupar els seus ideals.\nLa Maçoneria és ritualista en la mesura que és cerimonial, com ho és -per exemple- l’obertura d’uns Jocs Olímpics, el lliurament de diplomes universitaris, el jurament de bandera, un judici o una missa. Els nostres rituals són tan antics com molts d’ells i expressen unes tradicions que ens recorden un passat que ens és entranyable.\nLa Maçoneria practica la solidaritat, com és d'esperar d'una institució que predica la Fraternitat, encara que es detecta amb facilitat a l’individu que s’acosta a nosaltres amb finalitats lucratives i de profit material.\nEn els nostres Tallers -o Temples- hi ha germans a l’atur i amb necessitats econòmiques en la mateixa proporció que en la resta de la Societat.\nLa Maçoneria prepara per a cadascun dels seus membres un camí personalitzat a fi d’aconseguir el mestratge d’un mateix. No s’admeten menors d’edat en les Lògies. La Lògia no sotmet als seus membres a cap tipus de direcció espiritual o ideològica, per tant la Maçoneria no es cap secta, tot al contrari, combat aferrissadament qualsevol tirania personal i ideològica.\nLa Maçoneria a sofert al llarg de la seva història, innombrables persecucions per part dels diferents totalitarismes polítics i religiosos, precisament per ésser contraris a aquests ideals. Afortunadament avui en dia a tot el món la Maçoneria és reconeguda molt positivament. Hi ha però llocs en què encara que legalment reconeguda -com a l’Estat Espanyol-, la pertinença a la maçoneria pot posar en perill la feina o el prestigi de qui declara públicament la seva condició de maçó. Som un estat amb una democràcia molt jove i fràgil, i això es nota. Per aquest motiu a cap maçó se li prohibeix dir que ho és. El que si està vedat és revelar la pertinença d’altres sense el seu consentiment. Per tant no es pot considerar la Maçoneria com a societat “secreta” sinó com a “discreta”.\nDins de la Maçoneria liberal, és essencial l’aportació de la dona com a Mestra de la seva pròpia arquitectura interior, amb el mateix nivell que l’home. És conegut el paper crucial que la dona va tenir en les antigues societats iniciàtiques. Aquesta Obediència en particular, la Gran Lògia Simbòlica Espanyola, reconeix a la dona com a membre de ple dret, igual que ho ha fet la Maçoneria liberal des de finals del segle XIX.\nPoden ésser Maçons, totes les persones -homes i dones- lliures, de bons costums i reputació, de qualsevol tendència política i religiosa, exceptuant totalitarismes, absolutismes i fonamentalismes, així com totes les actuacions i vinculacions que derivin a una vulneració dels Drets Humans.\nEls Maçons es dirigeixen i es tracten entre ells com a Germans.\nCada Maçó interpretarà la invocació al Gran Arquitecte de l'Univers, segons li dicti la seva consciència, sempre però amb el major respecte a les diferents interpretacions i als Germans que les sustenten.\nEl deure d’un Maçó, és en tot moment, ajudar, il·lustrar, i protegir al seu Germà i defensar-lo contra qualsevol injustícia.\nEn les nostres reunions maçòniques tots els Maçons són iguals. No hi ha cap més distinció entre ells que el de la jerarquia imposada per dur a terme les seves funcions i treballs. Tots els càrrecs, fins els més elevats, són elegits per sufragi universal, reelegibles tant sols una vegada i per a un període màxim de sis anys. Nosaltres no reconeixem líders ni mandataris vitalicis.\nEls Maçons cerquem resposta a moltes preguntes. Som conscients que hi ha moltes respostes a una sola pregunta i que aquesta resposta la ha de trovar qui realment fa la pregunta. Entre nosaltres no hi ha gurus, ni líders espirituals, ni administradors de la veritat absoluta, per això defugim de preguntar als qui difonen aquest mètode, perquè sabem que deformen i empren les qüestions profundes per fer-ne un guió –que presenten com un dogma- de les seves veritats, que no son La Veritat. Ens reunim per reflexionar i cadascú en treu les seves conclusions.\nIniciació és el terme que designa el principi d’un coneixement o gènere de vida.\nLa Iniciació és el començament d’un recorregut, una via continua de potenciació de la qualitat humana dels maçons, en el convenciment que el camí de l’ésser humà passa per la Llibertat, la Igualtat i la Fraternitat.\nLa Iniciació maçònica no requereix cap coneixement específic. Només cal demostrar una mínima disposició per sotmetre's a diverses proves i manifestar la voluntat de seguir el camí traçat.\nLa Iniciació maçònica pel que fa a la "cerimònia d'iniciació", son els esdeveniments que es desenvolupen en el Temple, pels quals una persona passa de l'estat de profà al de aprenent i germà maçó. El seu sentit és despertar allò espirituals que hi ha en la persona i que fa de l'iniciat un ser conscient. Aquesta consciència és diferent del coneixement intel·lectual del profà; no es tracta de seguir un ensenyament manifest, sinó de propiciar una experiència personal. Aquest procés escapa a les paraules.\nLa Iniciació obre al neòfit un nou món, en una comunitat iniciàtica en que els objectius transcendents no tenen res a veure amb els del món profà.\nPer a ser Iniciat el postulant necessita tenir una aptitud o disposició natural sense la qual tot l’esforç pot ser en va. L’individu ha d'ésser “iniciable”.\nL’Iniciat travessa la cortina que separa el profà del sagrat. Passa d’un món a un altre, canvia de nivell i les seves apreciacions i sensibilitats són diferents. Ritus i Símbols actuen de “guies”, indiquen l'orientació del camí.\nEl Simbolisme és l’estudi, el treball i la interpretació dels símbols.\nEl Simbolisme constitueix una de les formes de llenguatge més arcaiques del pensament humà.\nEl Simbolisme avui és més conegut per les aplicacions de caràcter psicològic, antropològic o artístic, que no pas per les filosòfiques, religioses o metafísiques que tenia en les societats tradicionals. És l’art de pensar en imatges.\nEl Simbolisme maçònic és una forma de saviesa tradicional de tots els temps en què el trobem també en els fonaments de totes les cultures, religions, mitologies i filosofies que s’han anat escalonant al llarg de tota la historia de la humanitat. La maçoneria és el receptacle que aquesta tradició adopta en aquest temps concret.\nEl Simbolisme pel que fa a la seva relació amb els temes imaginaris, pot ser universal, intemporal o estar arrelat en aquesta imaginació, però el seu sentit pot també ser molt diferent segons les persones i les societats, depenent de la seva situació en un moment donat.\nEls Símbols són pels maçons com a senyals col·locades a cada bifurcació del camí; indiquen la direcció i el destí cap a on van, però no és obligatori seguir-ho.\nEls Símbols dónen forma als desigs, inciten a certes empreses i modelen un comportament, per això provoquen emocions i unifiquen i identifiquen grups humans.\nEl Símbol és una imatge sensible emprada per expressar una idea oculta, però analògica, que necessita ser interpretat i per això es requereix una predisposició, ja que està carregat com hem dit, d'efectivitat i dinamisme.\nEl Símbol és paradigma de l'ésser humà, i possibilita en certa manera que les coses “siguin”. Joia poc valorada pels qui rebutgen tot allò que no respon als postulats d’un racionalisme estricte.\nRitus i Símbols constitueixen el mètode de treball maçònic, mitjançant el qual es cerca la realitat “superior” darrere de la idea aparent.\nS’ha definit la Maçoneria com "la ciència de la moral vetllada per al·legories i il·lustrada per Símbols".\nCopyright © fraternitatdelvalles.com 2019


Un estil de treball | IES Francisco de Goya\nNo volem ser un centre encarcarat i burocràtic.\nVolem ser a prop de l’alumne, per poder-ne seguir el procés, per evitar-ne les desviacions, per potenciar-ne els valors.\nVolem ser a prop de les famílies perquè la col·laboració entre pares i educadors és\nabsolutament indispensable per a una bona educació.\nVolem donar respostes ràpides i educatives, evitant el distanciament i la falta de compromís i tractant cada alumne com un cas especial.\nEl tutor orientador és una figura clau en tota aquesta dinàmica.\n2. L’EQUIP DOCENT, CENTRE DE L’ACCIÓ EDUCATIVA.\nEl conjunt, reduït i estable, de professors que fan classe a uns mateixos alumnes és el centre i la principal instància de l’acció educativa del nostre institut, perquè estem convençuts que cal privilegiar l’atenció a l’alumne concret (i al grup-classe) per damunt de les exigències de la matèria o assignatura.\n3. L’ATENCIÓ A LA DIVERSITAT.\nEstem convençuts que tothom ha de rebre l’ensenyament que necessita. Creiem que l’ensenyament ha de ser social, ha d’anivellar i no marginar, ha de facilitar a tothom les mateixes oportunitats per progressar i aprendre. Sabem que tots els alumnes poden aprendre i que ho han de fer a partir del que saben. Per això els agrupem en classes heterogènies i busquem recursos perquè cadascú rendeixi al màxim.\n4. L’ESPERIT DE MILLORA.\nEntre els cursos 2007-2011 l’institut va tenir una Pla d’Autonomia de Centre. Des d’aquell moment, hem consolidat una forma d’entendre el centre que impliqui la renovació i l’adaptació contínues a través de la planificació estratègica. En aquest sentit, estem portant a terme diversos projectes que potencien el nostre estil de treball.\n5. L’APRENENTATGE MÉS ENLLÀ DE L’AULA.\nEstem convençuts que l’escola no s’acaba a les aules. Creiem que per aprendre cal viure experiències concretes i que hem d’aprendre a aprendre de cada experiència. Per això, com tantes escoles del nostre entorn, anem als museus i a les exposicions, al cinema i al teatre, a les empreses i a la natura, i mirem d’acostar-nos, a través dels viatges i intercanvis, a altres realitats socials i culturals.\n6. LA PARTICIPACIÓ.\nCreiem que si no hi ha participació de tots aquells que integren la comunitat educativa, no hi ha veritable educació. Per això promovem que tothom se senti l’institut com a seu i provem d’obrir canals perquè les idees i el diàleg circulin com més millor. Les reunions dels diferents equips i de departament, els claustres de professors, els delegats de classe, l’associació de mares i pares, la d’alumnes i el consell escolar que els engloba tots són mostres d’un camí pel qual anem avançant.


Pau Casan – Fundació Conservatori Liceu\nEstudià piano amb Miquel Farré al Conservatori Superior Municipal de Música de Barcelona, on obtingué Matrícula d’Honor amb Menció Honorífica en el Títol Superior. Posteriorment obtingué el mateix títol en Solfeig, transposició i acompanyament (també amb Menció d’Honor), i així mateix en Música de Cambra. Després, realitzà estudis de Postgrau amb Gordon Fergus-Thompson i Roger Vignoles al Royal College of Music de Londres, becat per la Fundació Pedro Pons. També va rebre classes magistrals d’Alícia de Larrocha, Paul Badura-Skoda i Joaquín Nín-Culmell, entre d’altres.\nHa estat guardonat amb el Primer Premi del 23è Concurs Joan Massià, el Tercer Premi del 33è Concurs de Joves Intèrprets de Catalunya i el Premi al millor pianista del 22è Premi Ciutat de Berga, en la modalitat de Cambra Vocal – Lied.\nCom a solista, ha actuat a Londres, Bogotà, Barcelona i San Sebastià, i com a acompanyant per Espanya, França, Portugal, Dinamarca, el Regne Unit i Colòmbia. Ha estat pianista del Grup XXI de música contemporània de Barcelona, del Cor de la Universitat Ramon Llull, pianista assistent del Gran Teatre del Liceu, pianista d’assaig del Cor Madrigal i de l’Escola Coral de l’Orfeó Català, així com pianista col·laborador de la Fundació La Caixa, a més de compaginar l’activitat concertística amb la docència al Centre Superior de Música Liceu.\nAixí mateix, ha estat professor i organitzador del Barcelona Festival of Song del 2006 al 2008, dedicat a la cançó artística hispanoamericana, i entre els seus enregistraments destaquen un disc editat per Columna Música amb obres de piano solista i d’acompanyament de la soprano Assumpta Mateu amb la música de Nin-Culmell i Nin-Castellanos, un disc de lírica llatinoamericana (Ed. Albert Moraleda) i un d’Homenatge a Apel·les Mestres (Esbart Català de Dansaires) entre d’altres.


Tot crema. – TeclaSmit Teatre\nConec Sergi Xirinacs des de fa uns quants anys, de quan ell era regidor de Cultura de l’Ajuntament de Tarragona i jo estudiava a l’Escola Municipal d’Art Dramàtic Josep Yxart, a més de ser tècnic de llengua al servei del municipi i, per tant, col·laborador circumstancial en algunes activitats del Departament de Cultura. En aquella època d’actuació política, Xirinacs va tenir algunes notables intuïcions, entre les quals la de començar la casa (de la Cultura) pels fonaments de la formació (l’EMAD, per exemple). Després li vaig perdre el rastre durant una llarga temporada, fins que vaig retrobar-lo com a dinamitzador cultural, vinculat bàsicament a la Cooperativa Obrera i centrat, sobretot, en el camp de les arts escèniques. Durant els darrers anys, Xirinacs ha fet molts papers en aquesta auca que és el teatre, des de programador, a actor, passant per director i també autor. Les obres que fins ara havia escrit, a part d’anar sempre molt lligades al procés de muntatge, no havien arribat a veure la lletra impresa, tot i que ja se li endevinaven unes notables habilitats per al diàleg teatral i la invenció de situacions inquietants. El mes de gener passat Xirinacs va formar part de la quinzena de dramaturgs que van confeccionar l’espectacle El mort per al CAER, estrenat al Teatre Fortuny. La publicació, ara, d’Ignició ha estat facilitada pel fet que aquest text ha guanyat el Premi Teatre Principal de Palma de Textos Dramàtics de l’any 2006 i això ens ha permès veure i també llegir aquesta àcida comèdia. De fet, en el meu cas, una primera versió del text ja m’era coneguda des de fa temps. Llavors ja m’havia semblat veure-hi habilitats singulars, que ara es confirmen amb escreix.\nCrec que Ignició és un text que concorda plenament amb les tendències més generalitzades de la dramatúrgia d’avui però que alhora se’n separa i adquireix una notable personalitat. Quan dic que hi concorda em refereixo al concepte de lleugeresa, a la brevetat i concisió de la frase, al recurs a les ambigüitats i a la tendència a no ensenyar mai totes les cartes. Quan dic, però, que se’n separa em refereixo al fet que no és una obra que se situï en l’abstracció, en la conceptualització dels temes, sinó que baixa a terra d’una manera agosarada, fins amb risc de fer-ho amb excés, però amb uns resultats –jo penso– molt notables.\nFa uns anys, davant del que potser es qualificava com una excessiva volatilitat de la dramatúrgia catalana actual, des de la Sala Beckett es va organitzar un cicle d’obres ambientades a Barcelona. Sergi Xirinacs, amb Ignició, ha compost una obra lligada a la realitat immediata. I no només em refereixo a l’ambientació geogràfica (s’hi endevina Tarragona). Ignició aconsegueix una bona nota en aquella operació que consisteix a convertir allò que és concret i local en universal. Quan el personatge que es diu Montse relata que es va fer mal en posar el peu en un forat de la via pública, hi veiem una al·lusió ben immediata; el mateix quan parla de les penúries del seu grup de teatre.\nD’altra banda, Ignició no és la típica obra d’un sol tema. Té l’habilitat de sintetitzar un entramat de temes, que van des de la paròdia d’un judici fins al comentari irònic del drama català contemporani, passant per aquest tema tan actual com és l’hàbit de fumar a què fa referència el títol. De passada, l’autor ha volgut dibuixar el retrat de com ell veu la situació del teatre a Tarragona. Com que tot això ha estat fet amb ofici, i com que la manera de parlar dels personatges (que és el més important en una obra de teatre de text) resulta absolutament coherent i creïble, no podem fer més que esperar una continuació afortunada a aquesta primera obra editada. Que així sigui.\nPublicat al diari El Punt el dia 19 de gener de 2009\nIgnició, Joan Cavallé, Sergi Xirinacs


“Estem fent valdre la nostra atractivitat com a destinació turística per a seguir liderant la captació de congressos en l’àmbit europeu” – OPC CATALUNYA\n“Estem fent valdre la nostra atractivitat com a destinació turística per a seguir liderant la captació de congressos en l’àmbit europeu”\nPatrick Torrent. Director Executiu Agència Catalana de Turisme (ACT). Moderador de la taula sobre «La integració en la gestió de congressos de les noves realitats d’allotjament. Allotjament tradicional VS. nous tipus d’allotjament«\n.- Vostè participa en la taula sobre la gestió dels congressos i les noves realitats dels allotjaments en el turisme. Una taula a priori polèmica.\nEl canvi sempre genera desconcert. En aquest cas, també. En els pròxims dies s’inaugura el Mobile World Congress i si mirem l’evolució durant els darrers 4 anys de l’impacte que hi tenen aquestes noves modalitats d’allotjament, així com les seves plataformes tecnològiques de distribució, veiem que, efectivament, estan transformant el model. Aquestes noves realitats d’allotjament, en qualsevol cas, han arribat per a quedar-se i fer evolucionar l’escenari que estàvem habituats a gestionar. Un dels àmbits on genera desconcert és en el de la governança del model. Des de l’administració pública, però també des dels mateixos agents transformadors, cal trobar les fórmules d’encaix d’aquestes noves realitats per tal que finalment les regles del joc siguin les mateixes per a tots i que ni la qualitat de la destinació, ni els drets dels consumidors ni la seguretat jurídica per a tots plegats no en surtin malmesos. La Generalitat va crear fa uns mesos la Comissió Interdepartamental per a l’Economia Col·laborativa precisament per a treballar en la identificació d’aquests encaixos necessaris.\n.- El Congrés es realitza a Lleida. És difícil fer Congressos en ciutats com Lleida, Girona, etc. amb la influència de Barcelona?\nJo crec que precisament gràcies al posicionament mundial de la marca Barcelona, tenim l’oportunitat de projectar també les ciutats com Lleida, Girona o Tarragona, però també Sitges, Olot o Tortosa, o indrets específics com Port Aventura, per a acollir Congressos de diferent dimensió. Des del Catalunya Convention Bureau estem aprofitant aquesta projecció exterior de Barcelona per a vendre tot Catalunya i les seves ciutats com a destinació integral per a Congressos. Tenim el reclam de Barcelona i l’hem d’aprofitar. A partir d’aquí, estem en condicions de capitalitzar aquest posicionament mundial perquè estem preparats. Totes aquestes ciutats compten amb la infraestructura adequada per a l’acollida de Congressos. Lleida n’és un bon exemple amb la Llotja, una instal·lació de primera divisió internacional. Però més enllà del recurs, que hi ha de ser com a condició necessària però no suficient, Lleida pot oferir la seva gastronomia, el seu paisatge o el seu patrimoni cultural com a elements que la fan competitiva per a captar congressos.\n.- La Generalitat dóna suport al Congrés OPC. Què estan fent perquè Catalunya segueixi sent un líder mundial en aquest sector?\nEstem fent valdre la nostra atractivitat com a destinació turística per a seguir liderant la captació de congressos en l’àmbit europeu. Els factors que ens fan atractius com a destinació turística, en aquest segle XXI de la Societat del Coneixement que estem vivint, són els mateixos factors que ens poden fer atractius per a captar projectes, inversions, talent, i també congressos i esdeveniments. Tenim la sort que, a més, a Catalunya tenim un teixit productiu, industrial, acadèmic i social tremendament actiu i dinàmic. Aquest és un altre factor d’atractivitat que estem aprofitant. Però voldria valorar especialment l’esperit inquiet i innovador de la nostra gent. Tenim persones que són referents internacionals en molts àmbits. Fan part d’Associacions internacionals i estan en condicions de proposar i atraure congressos cap a Catalunya. El programa Ambassadors del Catalunya Convention Bureau està orientat precisament a aprofitar aquesta capacitat de prescripció i d’atracció que aquestes figures clau de la nostra societat poden exercir. Com a Convention Bureau ens posem a la seva disposició perquè no tinguin dubtes a l’hora de presentar les destinacions catalanes com a possible seu d’un congrés internacional de la seva especialitat, perquè no se sentiran sols; el CCB serà sempre al seu costat a l’hora d’ajudar-los a preparar una candidatura i planificar adequadament l’esdeveniment. Tot just fa un any i mig que vam iniciar aquest projecte i ja ha fructificat amb la captació de diversos congressos i esdeveniments a diferents ciutats de Catalunya.


Govern crearà un registre amb totes les armes d'Andorra i controlarà les compravendes - Poble Andorrà\nGovern crearà un registre amb totes les armes d’Andorra i controlarà les compravendes\nEs convoca un concurs per al programa informàtic necessari\nL’executiu ha aprovat tornar a convocar el concurs nacional per la creació del Registre Integrat d’Armes del Principat d’Andorra (RIAPA) per al departament de Policia. Aquesta licitació ja es va aprovar el mes d’abril i en aquell moment el concurs va quedar desert per falta de concurrència.\nD’aquesta manera, es torna a treure aquesta convocatòria de concurs nacional per a la creació del programari del RIAPA per procediment obert i modalitat de contractació ordinària que es publicarà mitjançant edicte al BOPA del pròxim dimecres. Així, els treballs que es liciten són els de la creació d’un registre que compili totes les armes existents al Principat i que serveixi com a instrument de consulta, control i coordinació per a la compravenda d’armes.\nFins a 25 impressores tèrmiques portàtils per al departament de Policia\nEl Govern també ha aprovat l’adjudicació del concurs per al subministrament de 25 impressores tèrmiques portàtils per al departament de Policia a l’empresa Andorsoft, SA, per un preu total de 6.714,13 euros.\nDe la mateixa manera s’ha aprovat l’adjudicació del concurs per al subministrament i la instal·lació d’un servidor de virtualització i una cabina de discos per al departament de Policia a l’empresa Andorsoft, SA, per un preu total de 23.611,24 euros.\nL'Aston Martin de 150.000 euros estampat per Salva converteix Andorra en 'trending topic' i la xarxa destrossa el youtuber


4 curiositats sobre els tornados | Meteorologia en Xarxa\nM'encanten els tornados. Poden ser tremendament devastadors, però penso que no cal tenir-los por, sinó respecte. Així podrem estar disposats a entendre'ls, a estudiar-los, la qual cosa ens servirà per poder predir-amb més exactitud, evitant que les conseqüències siguin desastroses.\nAquests fenòmens meteorològics han estat protagonistes d'algunes pel·lícules, com les de Twister o la d'En l'ull de la tempesta. Però, què saps sobre ells? aquí tens 4 curiositats sobre els tornados que, segur, et sorprenen.\n1 1.- Estats Units, el lloc on es produeixen més tornados\n2 2.- 500km / h, la increïble velocitat de vent d'un tornado\n3 3.- Els tornados de vegades viatgen en grups\n4 4.- Cal no subestimar mai la força d'un tornado\n1.- Estats Units, el lloc on es produeixen més tornados\nEn aquesta regió de l'món dels tornados són una cosa habitual durant els mesos de primavera (abril-maig). Es produeixen tants, que es creu que el 75% d'ells es formen aquí, Concretament al Corredor de Tornados, que és una àrea que inclou parts de Texas, Oklahoma, Kansas i Nebraska.\nOn es formen els tornados de el 25% restant? Per tot arreu de món, excepte a l'Antàrtida.\n2.- 500km / h, la increïble velocitat de vent d'un tornado\nEl vent més intens es genera dins d'un tornado. Encara no es pot mesurar amb exactitud, però sí que es poden fer estimacions. Així, es pot saber que el vent d'un tornado que es va formar a Oklahoma, al 1999, va bufar a la increïble velocitat de 500km / h.\n3.- Els tornados de vegades viatgen en grups\nÉs el que es coneix com »Onada de tornados» o Tornat Outbreak en anglès. A Estats Units poden formar grups de fins 24, Encara que el normal és que siguin de 6 a 10.\n4.- Cal no subestimar mai la força d'un tornado\nPer molt que et encantin aquests fenòmens, si no es va amb un vehicle apropiat i si no tenen els coneixements adequats, no cal acostar molt. L'ideal és mantenir-se sempre a una distància major de 2 km. Cal tenir present en tot moment que els tornados, si són intensos com els de F4 o F5, poden volar camions, cotxes, destrossar cases, i arrencar arbres d'arrel.\nQuè opines sobre els tornados? T'agraden?\nRuta completa cap a l'article: Meteorologia en Xarxa » fenòmens Meteorològics » 4 curiositats sobre els tornados


Deepworld registre en línia. Juga el joc en línia Deepworld. Joc en línia en línia Deepworld\nNoms alternatius: Deepworld\nJoc Deepworld és client de joc lliure d'estil desenvolupat MMORPG. Aquest joc està dissenyat en l'espai de dues dimensions.\nEn el registre Deepworld té lloc d'una manera inusual després de carregar el joc.\nDescarregar Deepworld vostè pot amb el website oficial. Per a això cal:\n1) Troba Deepworld lloc de jocs a Internet. La interfície del lloc està en anglès.\n2) A continuació, feu clic al gran botó vermell «Jugar ara».\n3) A continuació, seleccioneu el sistema operatiu que necessita un joc i feu clic.\n4) Deseu l'arxiu apareix i, a continuació, instal · lar.\nEn Deepworld També pot reproduir si s'estableix una versió de pagament del joc, que costa $ 2,99. Per fer això vostè haurà de omplir un formulari, que es troba en el mateix lloc, i una descàrrega gratuïta.\nJoc Fee Ordre puguis una vegada o amb targeta de crèdit.\nJoc Deepworld en línia disponible per iPad i Mac Aviat aquest producte estarà disponible per a iPhone, Android i Windows.\nEn el joc en línia Deepworld vas a construir objectes i construir màquines. Això és tot el que necessita per sobreviure en el joc.\nDesprés de l'accident, que va ocórrer en el planeta, capaç de sobreviure només per robots.\nDeepworld li donarà l'oportunitat de jugar un robot que va a reconstruir el seu món després d'una catàstrofe global.\nNo només salvar el món, sinó també la salvació del seu caràcter.\nEn el joc que estan esperant els perills en línia Deepworld com la pluja àcida, diversos monstres, i vostè ha de explorar la situació que està passant a les masmorres.\nPer no sobrecarregar una greu situació, els desenvolupadors van decidir dissenyar el joc en un estil de dibuixos animats, l'ús de jocs de manera poc seriosa. Això facilitarà el seu problema i demostrar que les missions en el joc no són tan complicades.\nTambé cal assenyalar que Deepworld en línia és un joc multiplataforma, el que significa que no només està disponible per als ordinadors normals.\nVostè haurà d'utilitzar les armes i defenses especials per lluitar contra els monstres i altres criatures misterioses. També per al personatge ha de fer un èxit que podria millorar el joc. Enfortirà la seva agilitat i més a prop de la victòria.\nEn Deepworld vostè necessita per fer la seva món un molt més interessant i per això es necessita per restaurar la màquina del tot o només algunes de les seves parts.\nEl teu personatge pot triar una professió del seu gust, i per diverses accions en el joc proporcionat un sistema d'inventari ampli.\nDeepworld - un joc en el qual es pot accedir en qualsevol moment i trobar al seu amic. Molt més divertit de jugar junts.\nTroba el teu camí en el joc Deepworld línia a través de les muntanyes, coves i ruïnes, que estan plens de perills i recompenses, o sortir de la ciutat, construït per altres jugadors.\nDeepworld és un joc interessant per a qualsevol edat. Ella sens dubte podrà gaudir i impressionar als seus herois i l'estil de dibuixos animats, especialment si vostè encara vol veure dibuixos animats.\nJocs Jocs MMORPG en línia Deepworld


No serà la primera generació que viurà pitjor (Pere Salas Vives)\n4 min. 16/03/2014 23:40\n260x366 No serà la primera generació que viurà pitjor / T. MAS No serà la primera generació que viurà pitjor / T. MAS\nPer a determinada classe política ara en el poder, sembla que el tímid creixement actual sigui el senyal inequívoc que hem deixat endarrere la crisi. En un tres i no res tornarà la balquena de principis del segle XXI i aquí no ha passat res, ens vénen a dir dia sí i dia també des de la dreta. La recessió, així, és entesa com una simple travelada en el llarg camí del creixement macroeconòmic. No cal dir que estic absolutament en contra d’aquest posicionament.\nDes de l’altre costat, el de l’esquerra (tant la que sol ocupar el poder com la que no l’ocupa mai), el pessimisme és la nota dominant. Tant és així que ha fet fortuna l’expressió que l’actual generació serà la primera en la història que viurà pitjor que la dels seus pares. Ho diuen tertulians que saben de tot i molt i professors universitaris de prestigi ben merescut, entre els quals no falten els historiadors.\nTampoc no combreg amb aquest postulat. Si parlam de la Història en general és fins i tot una broma de mal gust que no fa falta ni rebatre. En les societats d’Antic Règim el desig de la gent era quedar-se com estava, no que milloràs la seva situació. La probabilitat de topar-se amb una crisi de mortalitat, de subsistències o una guerra era força alta, per la qual cosa innombrables generacions han viscut pitjor que els seus pares.\nNomés en el present, en el llarg present que s’inicià amb la Revolució Francesa i la industrialització, l’home ha començat a creure que les recessions eren un fenomen evitable. I, certament, se n’aconseguí atenuar les conseqüències de forma progressiva. Per això tampoc no ha suposat que el procés de modernització hagi estat un camí de roses, com bé va alertar Marx. És més, respecte als primers estadis de la contemporaneïtat no pocs historiadors, amb Eric Hobsbawm al capdavant, són de l’opinió que la majoria de la població va empitjorar la seva situació durant molts d’anys.\nMés unanimitat hi ha a acceptar que a finals del XIX i fins a la Primera Guerra Mundial les condicions de vida milloraren a tot Europa, inclòs el sud. Però de sobte va sobrevenir el cataclisme bèl·lic i la crisi del 1929. Aquell món se’n va anar en orris, com relatà de forma memorable Stefan Zweig. Fins i tot, els qui sobrevisqueren a la Guerra Civil i a la Segona Guerra Mundial experimentaren un altre empitjorament del nivell de vida que no tenia parangó amb el que havien viscut, no ja els seus pares, sinó els avis. Diverses generacions senceres en retrocés, per tant. Al dolor provocat pels milions de morts s’afegí el malestar de la fam. Durant quasi vint anys, des del 1929 fins al 1950, pel cap baix, la creença en el progrés lineal de la història va quedar en dubte per a sempre.\nPerò això no va impedir que els nascuts als anys trenta i els seus fills gaudissin d’una època daurada inimaginable a partir de 1955. Parl de l’Europa occidental, inclosa Mallorca, deixarem per a una altra ocasió altres societats. Però entre el 1973-1982 tornà la recessió, de la qual ara ja sembla que ningú no se’n recordi. Dubt que aquella generació dels setanta es trobàs millor que l’anterior, encara que és veritat que no patiren les privacions dels anys trenta i quaranta. De fet, des de llavors, les crisis no han faltat a l’escenari mundial, per bé que no totes han estat globals.\nEn conseqüència, tant si magnificam els efectes de la crisi actual qualificant-la de cataclisme únic en la Història com si la menyspream fins a considerar-la un accident sense importància perquè tot continuï igual, acceptam un món anterior al 2008 gairebé perfecte que no ha existit mai. Basta recordar la Mallorca embogida per la febre hipotecària que en època de creixement empobria la societat. Sincerament, crec que la majoria de mallorquins que el 2006 cercaven un primer habitatge vivien pitjor que el 1995. Alhora, també negam la capacitat d’aprendre de la crisi com demanava Jordi Pigem. I, fins i tot, obviam els efectes del coneixement acumulat que en els darrers dos-cents anys ha incidit en la millora de les condicions de vida.\nLlavors, possiblement, sigui cert que molts d’europeus que ara s’haurien d’incorporar al mercat de treball viuran pitjor que els seus pares, però ni seran els primers en els darrers cinquanta anys ni té per què ser una situació irreversible. La història ens ha ensenyat que el progrés no és lineal però que podem avançar si estam disposats al canvi, al compromís polític i, també, ens allunyam de la nostàlgia del passat.


L’ONU condemna els assentaments hebreus a l’abstenir-se els EUA\nIsrael acusa Washington d’“abandonar el seu únic aliat al Pròxim Orient” || Kerry defensa el seu vot per “protegir” la solució dels dos estats a la zona\nVista general de les obres de l’assentament de Ramat Shlomo.\nEl Consell de Seguretat de Nacions Unides va aprovar divendres una resolució que busca el final dels assentaments israelians en territori palestí, gràcies a l’abstenció dels Estats Units, que van abandonar el seu tradicional veto sobre els assumptes que afecten la nació jueva.\nEl text, una iniciativa egípcia, hauria d’haver-se votat dijous, però es va ajornar davant de les crides del primer ministre d’Israel, Benjamin Netanyahu, i el president electe dels Estats Units, Donald Trump, que volien evitar que arribés a votar-se.\nLa resolució tira endavant perquè cap membre permanent hi vota en contra, inclosos els EUA\nNova Zelanda, el Senegal i Veneçuela van reprendre l’esborrany aquest divendres i van convocar una nova votació en la qual els Estats Units van optar per primera vegada per abstenir-se, facilitant així l’aprovació del text. Perquè una resolució tiri endavant en el Consell de Seguretat de les Nacions Unides ha de rebre almenys nou vots favorables i cap veto dels cinc membres permanents: Estats Units, Regne Unit, França, Xina i Rússia.\nDavant d’aquesta situació, el ministre d’Energia d’Israel, Yuval Steinitz, va acusar els Estats Units d’“abandonar” el país hebreu, el seu principal aliat al Pròxim Orient, per no vetar la resolució de l’ONU. “Els Estats Units han abandonat el seu únic amic al Pròxim Orient”, va dir Steinitz, un dels membres del Govern més propers al primer ministre, Benjamin Netanyahu. “No és una resolució contra els assentaments, és una resolució antiisraeliana, contra el poble i l’Estat jueus”, va denunciar.\nEl primer ministre israelià, Benjamin Netanyahu, va prendre les primeres represàlies per la resolució cridant a consultes els seus ambaixadors a Nova Zelanda i el Senegal, en resposta que tots dos van patrocinar la resolució.\nPer la seua part, el secretari d’Estat dels Estats Units, John Kerry, va defensar l’abstenció del país explicant que l’objectiu és “protegir” la solució dels dos estats.\nD’altra banda, Carl Paladino, un dels responsables de la campanya electoral de Trump a Nova York, va desfermar la polèmica al desitjar la mort de l’actual president dels EUA, Barack Obama, i atacar amb grollers comentaris la seua esposa.Paladino va ser preguntat per una revista local sobre el seu principal desig per al 2017 i va respondre que li agradaria que Obama tingués “la malaltia de les vaques boges” després de tenir relacions amb un animal i que morís.\nTrump diu que “les coses seran diferents” després de la investidura\n? El president electe, Donald Trump, que va buscar sense èxit frenar una condemna als assentaments israelians a l’ONU, va assegurar que les coses canviaran en l’organització quan assumeixi la presidència. “Sobre l’ONU, les coses seran diferents després del 20 de gener”, va assegurar Trump en un missatge a Twitter.


Primer principi del Mètode de Validació - FIBS - Fundació Família i Benestar Social\nPrimer principi del Mètode de Validació\nBy Comunicaciómaig 10, 2021 Notícies\nEl primer principi del Mètode de Validació ens anuncia que totes les persones mal-orientades o desorientades són úniques i tenen un valor\nTot i que aquest principi pugui semblar una obvietat, no és casual que sigui el primer, ja que ens recorda la importància del respecte i la individualitat en la relació amb les persones.\nComunicar-nos amb persones grans desorientades pot suposar una dificultat\nCom dirigir-nos a una persona vulnerable als nostres ulls i que no sabem si ens entén?.\nDe vegades, i amb la millor de les intencions, podem recórrer als diminutius i altres paraules que considerem afectuoses.\nQuè ens mou a utilitzar diminutius, o “carinyo” o “reina”?. Ho fem de manera puntual o és la nostra manera habitual de dirigir-nos a ella?.\nCada persona a la qual acompanyem té una biografia, prové d’un context social i té unes preferències i uns desitjos. Fer-se gran és un procés únic i heterogeni. Quan caiem en estereotips i tòpics perdem la riquesa i matisos d’aquest procés.\nLa Validació, mètode de Naomi Feil, ens recorda la importància de mantenir la singularitat de les persones\nTambé ens confronta amb les dificultats i pors que suposa per a nosaltres el fet d’envellir. És una visió tan dura que ens fa recórrer a edulcorants del llenguatge?.\nLa Validació ens pot ajudar a reconèixer les nostres dificultats i superar-les. L’empatia com a actitud principal i estar centrats en nosaltres mateixos, en el que passa aquí i ara ens permet recollir el llegat de les persones grans, que tot allò que han viscut, tant els errors com els encerts han valgut la pena i de retruc, que la persona gran recuperi el lloc que mereix a la societat.\nA la Residència Llar la Mercè treballem perquè la comunicació es basi en el respecte i que sigui la més autèntica possible\n+info: Mètode de Validació


Col·lab, el nou espai col·laboratiu de Las Naves comença a caminar - Las Naves\nDurant la seua presentació al Centre d’Innovació Urbana de València, es presentaren al públic els 9 projectes emprenedors i les 10 entitats col·laboradores que treballaran juntes en els camps de l’energia, la mobilitat, la cultura, la salut i l’agroalimentació.\nEl regidor d’Innovació de l’Ajuntament de València, Berto Jaramillo, qui va inaugurar aquest acte de presentació, destacà «la capacitat de creació col·lectiva del Col·lab per a dur a terme la transformació social i innovadora que faça de València una ciutat més sostenible, més justa i equitativa».\nEls 9 projectes innovadors s’instal·laran al Col·lab durant un període d’entre 6 i 12 mesos, amb possibilitat d’ampliació de 6 mesos més, prèvia revisió del projecte en si. En el camp de la mobilitat i l’energia, s’instal·laran quatre projectes.\nEl primer d’ells és EV Open Charge, que desenvoluparà una aplicació per a la localització, l’ús, gestió i pagament de carregadors de vehicles elèctrics amb energies renovables. El segon serà l’Escola de l’Energia AeioLuz, que pretén formar a tots els actors de la ciutat en matèria de transició energètica a través de la activació i participació ciutadana, amb l’objectiu de pal·liar la situació de vulnerabilitat energètica i incrementar també el nivell de cultura energètica per estalviar costos econòmics/medi ambientals. En tercer lloc trobarem eStubike, una xarxa de pàrkings de seguretat innovadors per a bicicletes, formada per elements de mobiliari urbà connectats, fàcils d’instal·lar, autònoms i atractius a l’ús mitjançant gamificació. La meta d’aquesta idea és resoldre problemes com la manca de seguretat per estacionar les bicis o per circular amb elles. I per últim, VEO, un producte tecnològic que integrat en el mobiliari urbà, ofereix visualment i de forma passiva informació de la qualitat de l’aire que es respira en un punt concret. En el Col·lab es validaran algunes de les hipòtesis sobre la integració de VEO en la ciutat de València.\nEn l’àmbit de la salut, el Col·lab acollirà per una banda a Pixels XL, THERAPY & DIDACTIC PROGRAM, una iniciativa que desenvolupa jocs educatius i teràpies destinades a persones majors de 65 anys i amb deterioraments cognitius -com l’Alzheimer-, i a escolars, amb un sentit inclusiu, i també amb fins terapèutics a alumnes amb TEA i TDAH. Per altra banda també s’instal·larà al Col·lab: General Drones, un projecte amb drones de salvament per a les platges, que arriben els primers per auxiliar a víctimes d’ofegaments i proporcionen un objecte de flotabilitat que permet aguantar fins l’arribada dels equips de rescat. A més també duen a terme tasques de vigilància i prevenció. L’objectiu d’aquest projecte és baixar l’alt índex de persones ofegades al Mediterrani. Per últim, s’ha escollit en el camp de la salut, els emprenedors i emprenedores de Prevencan, qui prepara a gossos d’assistència per a malalties cròniques, que generen crisis o atacs difícils de predir. La iniciativa pal·lia situacions d’inseguretat sanitària en persones que pateixen diferents malalties cròniques o de difícil diagnòstic.\nEn el sector de la cultura, l’espai col·laboratiu de Las Naves comptarà amb TRESDEU «Els llibres de Sènia», la primera booktuber valenciana, un programa a l’estil youtuber que pretén fomentar i difondre la lectura, la cultura valenciana i el pensament crític, utilitzant nous formats audiovisuals per tal d’arribar a nous públics.\nFinalment, ens trobem amb XARXA ALIMENTA, en el camp de l’agroalimentació, qui crearà i gestionarà un centre de producció, conserva, producte a granell i distribució local d’aliments al barri de Natzaret, entre els que s’inclouen productes de conreu locals i excedents, amb l’objectiu d’atendre a persones amb necessitats d’alimentació, estimulant el consum responsable i sostenible i el teixit social-econòmic-ecològic. El repte és facilitar alimentació adequada a la població del barri i especialment als col·lectius amb el risc d’exclusió soci-laboral, establir nous models d’intercanvi béns i de serveis, aprofitar els sobrants,reduint així els desaprofitaments d’aliments, garantir la sostenibilitat, protegir l’horta metropolitana i mitigar els efectes del canvi climàtic.\nA més, el Col·lab compta amb 10 entitats col·laboradores que estaran disponibles per a facilitar acompanyament i mentorització als projectes emprenedors, i així poder, per exemple, consultar qüestions d’estratègia, comunicació, gestió d’equips, legalitat, finançament, responsabilitat social empresarial, sostenibilitat o impacte social dels projectes. Són les següents:\n* Itbook: Ajuda als equips i projectes amb els conceptes relacionats amb el desenvolupament, la usabilitat i la innovació pedagògica.\n* Capazia: Aporta al Col·lab la seua expertise en l’àrea del foment de l’emprenedoria i els seus coneixements sobre com des de la diversitat es pot donar valor a un projecte emprenedor, enfortint-lo i fent-lo més rendible i eficient\n* Enclau: Promouran el finançament ètic i responsable dels projectes que l’integren i sensibilitzaran i formaran a la ciutadania en el finançament alternatiu i solidària.\n* EBC: Implantar i desenvolupar una vertadera economia sostenible que servisca per al bé dels ciutadans i ciutadanes, convertint-se en una palanca de canvi a nivell econòmic, polític i social.\n* REAS: Utilitzar l’economia com una eina per a la transformació social i construir així una societat centrada en la sostenibilitat de la vida\n* ALIAS GROUP: Recolzament dels projectes en disseny i planificació estratègica.\n* ARIMA: Mentorització als projectes en l’àrea d’Equips i Governança. Guia en el procés de creació d’un equip de treball, en la seua organització i lideratge, des d’una perspectiva de valors, igualtat i diversitat.\n* FELIDARITY: Construir empreses i organitzacions en les quals els valors ètics estiguen presents de manera quotidiana per a millorar la vida de les persones\n* XANDRUSOFT: Col·laboració en l’impuls dels projectes basats en la innovació digital i en les possibilitats que ofereixen les noves tecnologies, en les diferents fases en què es troben, des de la seua presència online fins a l’automatització de processos.\n* ESTUDI GREGORI: Aportarà al Col·lab l’experiència i coneixement sobre les principals eines de màrqueting comercial, per a reflexionar entre tots i totes en quina mesura són vàlides -o com han de canviar-se- per a impulsar eficaçment projectes amb valors financers socials i mediambientals.\nJaramillo assenyalà: «tenim treballant a les ments emprenedores de la nostra ciutat, i aquestes tenen com a prioritat en la consecució de les seues idees, les necessitats, els desitjos i els drets de totes les persones que viuen a la nostra ciutat, per a fer d’aquesta un lloc millor per a viure».\nTotes les fotos de la presentación del Col·lab les pots probar ací.


abril de 2018 – Grup Sardanista Maig\nArxiu mensual 30 d'abril de 2018\nEl diumenge 29 d’abril de 2018 es va celebrar a Cabrils (Maresme) el 20è Concurs de Colles Sardanistes organitzat per la Secció Sardanista de la Societat La Concòrdia.\nA causa de la previsió de pluja es va traslladar la competició a l’interior de la Sala La Fàbrica.\nCal destacar que era la 1a jornada del Campionat Territorial de Barcelona Ciutat i el Grup Sardanista Maig hi vam participar amb 4 colles: la Xamosa als alevins, la Maig als juvenils, la Xàldiga als grans i Dansaires de Maig als veterans.\nEl tret de sortida de la jornada, com en tot concurs, és el galop d’entrada de les colles, però en aquesta ocasió i degut a l’espai reduït de la sala va ser ballat per la colla Xamosa i per una parella de cada colla amb el seu banderí.\nA continuació es va ballar la primera sardana de lluïment, “Roure” del compositor Carles Santiago, puntuable per les colles veteranes i la colla alevina. La segona sardana de lluïment va ser “Colla Francesc Rubio” de Xavi Piñol, puntuable per les colles grans i la juvenil. La tercera sardana ballada va ser “Colla Horitzó” d’Alfred Abad, novament puntuable pels veterans i pels alevins. La quarta sardana, “Colla Maig” de Tomàs Gil i Membrado, va ser puntuable pels grans i juvenils.\nAls alevins cal destacar la reaparició de la colla Xamosa després del 2013, tot i això era l’única que hi competia però hem de felicitar-los per la bona ballada oferta pels menuts. Als juvenils la Maig també s’estrenava en aquesta categoria, però com que és l’única colla va obtenir el 1r lloc. Als grans la Xàldiga va classificar-se al 3r lloc dels 4 en joc i als veterans la Dansaires de Maig va aconseguir el 2n lloc de la general dels 3 en joc.\nLa sardana revessa va ser resolta correctament per la colla Xamosa i mal repartida per la colla Xàldiga.\nActe seguit, la Cobla Ciutat de Cornellà, encarregada de la part musical, va interpretar la sardana “Festeig” de Ricard Viladesau. En aquesta ocasió les colles Xàldiga, Maig, Mare Nostrum i 9 de Novembre la van ballar en la modalitat de punts lliures.\nPer finalitzar la jornada competitiva es va ballar la sardana de germanor “Matinejant” de Pere Rigau. A tall d’anècdota, al repicó la sardana “Petits teutons” de Dani Gasulla va animar balladors i públic, coneguda pel Viva Puigdemont.\nClassificacions 2018 a Cabrils


Wikiloc | Ruta Taradell-Collsuspina-Moià-Monistrol-Monestir de Montserrat-Santpedor-Coll de galleda-Taradell\nTaradell-Collsuspina-Moià-Monistrol-Monestir de Montserrat-Santpedor-Coll de galleda-Taradell\n472 124 42\nTaradell-Tona-Vallforners-Pla de la Calma-Collformic-Seva-Taradell (btt)\nSta. Eugènia-Tavertet-Sta.Eugènia (btt)\nTARADELL-COLL DE BRACONS-COLL DE CONDREU-TARADELL (bicicleta de carretera)\nTARADELL-VALLTER2000-RIPOLL (bicicleta de carretera)\nVista 1178 vegades, descarregada 19 vegades\nBonica visita a la moreneta que parteix de Taradell, per anar cap a Tona i enfilar tot seguit cap a Collsuspina i dirigir-nos cap a Moià. Un cop allà ens aproximem cap a Montserrat per mitjà de St Fruitós de Bages i tot seguit Monistrol, que ens deixarà al peu de Montserrat, a punt per iniciar l'ascens a la muntanya màgica!!\nLa tornada per Santpedor, Manresa i passant per Artés i Avinyó per tal d' arribar a Vic i ennfilar cap a Taradell, de ben segur que no deixarà a ningú indiferent!!\nTemps total pedalant: 6h45min\nDesnivell positiu acum: 2906m\nMarc Garcia 04/05/2013\nNo descanseu mai o que?!!!!\nBonica ruta la que heu fet. (suposso) jiji\nSalut i Pedals companys!!!\nDeunidó quin fart de pedalar!!!!!!\nRuta maca, em sona... Una qüestió, com està la carretera que ens porta de Sant Fruitós de Bages fins a la carretera BV-1225 (la que ens portarà fins el Pont de Vilomara)? Està tota asfaltada? o encara té trams de sorra?\nPedrenyal, moltes gràcies per la ruta company! Com molt bé has vist vem seguir el teu track, amb l'unica variació de l'aproximació fins a Tona a l'inici!\nPel que fa al trajecte després de Sant Fruitós que em comentes, segueix havent-hi força part del tram de sorra fins a trobar l'asfalt...es fa un pel feixuc, però vem pensar en alternatives i passar per carreteres hiper-transitades de la zona per evitar la sorra tampoc ens agadava i es feia més volta es clar..!!\nMerci de nou pel track, i a veure si quan el barça torni a guanyar una champions hi anem junts! (Crec que va per llarg.. xD)


El projecte de la UPC per recuperar metalls dels mòbils rep una ajuda de 180.500 euros - Regió7\n15·09·21 | 06:25 | Actualitzat a les 07:44\nUna representació de l’equip: d’esquerra a dreta, drets, Joan Morell, Toni Escobet, Conxita Lao, Albert Martínez i Montse Solé; asseguts, Marc Bascompta, Lluís Sanmiquel i Toni Dorado, al costat de la planta que han construït per fer el procés d’extracció dels metalls | G.C.\nEl projecte creat i desenvolupat a la UPC Manresa per recuperar mitjançant microorganismes els metalls dels residus elèctrics i electrònics -per als profans en la matèria, els batejats com microorganismes menja mòbils- ha rebut una ajuda vital per continuar endavant. Una injecció de 180.500 euros del Pla Estatal d’I+D+i del Ministeri de Ciència i Innovació en l’apartat Reptes de la Societat.\nAmb el finançament rebut, l’equip coordinat per Toni Dorado, que és enginyer Químic i Doctor en Recursos Naturals i Medi Ambient, podrà seguir investigant. Malgrat els entrebancs que han trobat pel camí, el projecte ha anat fent passes endavant. Després d’aconseguir la patent estatal, cada cop tenen més a prop la internacional, i han construït en un petit espai del laboratori una planta pilot semiindustrial que els ajudarà a «valorar en un entorn més semblant al que trobaríem a la indústria l’eficàcia i l’efectivitat que pot tenir el procés de recuperació de metalls de residus electrònics». Una planta que és fruit dels projectes en què han anat participant els estudiants de la UPC a Manresa amb els treballs finals de grau i de màster. «També vam presentar una tesi doctoral amb aquest tema». Tot plegat «ens ha permès recollir la informació per dissenyar una planta d’aquestes característiques, que és el que veuríem en una aplicació final».\nA més a més, volen ampliar la recerca al camp de les bateries «que a nivell de futur és molt important, pensant en el cotxe elèctric». Es tracta «que, quan aquestes bateries arribin al final del seu ús, puguem recuperar els metalls que són tan difícils d’aconseguir. Necessitem tecnologies que intentin buscar de manera més sostenible la seva recuperació».\nDorado remarca que l’equip que desenvolupa el projecte és paritari, fet que no és gens habitual en un món, el de l’enginyeria, on la presència de la dona no supera el 20%. L’integren quinze investigadors de les diferents àrees de la universitat manresana i també hi ha representat el Centre Tecnològic de Catalunya Eurecat.\nEls entrebancs de què parlàvem tenen a veure amb el suport que els cal per seguir investigant, atès que són una universitat pública i, per tant, depenen bàsicament de les subvencions per fer avançar el seu projecte, batejat amb el nom de Biometallum.\nUna de les ajudes que van obtenir abans de l’esclat de la pandèmia, de 100.000 euros, va ser a través de la convocatòria d’Indústria del Coneixement impulsada per la Secretaria d’Universitats i Recerca de la Generalitat. «És un programa que va deixar d’existir i això ens va afectar negativament perquè tenia diferents fases i la idea del nostre projecte és continuar finançant les altres fases per acabar de portar-lo al mercat. Catalunya ara no té projectes de recerca destinats a universitats». Cal anar de la ma d’una empresa.\nA una dècima del finançament\nA final del 2020, amb l’ajut que els havia donat la Generalitat esgotat i sense possibilitats d’obtenir-ne un altre, es van presentar al pla estatal i el juny passat es va conèixer la resolució provisional segons la qual Biometallum «es va quedar a una dècima en una escala de 0 a 100 d’estar finançat». Van al·legar temes com el de l’equip paritari, «perquè creiem que no estava suficientment valorat», i de la joventut, perquè, en el seu cas concret, fa menys de deu anys que va presentar la tesi doctoral. «Ens van donar la raó i la dècima que ens faltava es va convertir finalment en quatre punts addicionals. Gràcies a això, la resolució definitiva d’aquest mes ens ha confirmat que podrem continuar, la qual cosa ens dona una seguretat per als propers tres anys, mínim».\nDorado assegura que demanar una ajuda d’aquestes característiques «és esgotador» i, alhora, critica el fet que en les convocatòries no es tingui en compte «cap factor de territorialitat», com el fet que el de Manresa és un Campus petit. «Sempre diem que és una cursa on es presenten tots els investigadors del país i uns van amb unes sabates de darrera generació i a uns altres ens toca anar-hi amb unes espardenyes».\nEn el que s’han concentrat en l’anterior etapa ha estat en «fer totes les proves de concepte per demostrar que hi ha alternatives respecte al que s’està fent actualment, que bàsicament és fondre el material per extreure els metalls o bé utilitzar reactius àcids molt agressius que desfan el material per recuperar els metalls. Això és fa a temperatures molt elevades. És un cost energètic molt gran i té un impacte ambiental molt gran. Nosaltres fem una alternativa més sostenible. En lloc d’utilitzar reactius de manera contínua, el que fem és un procés biològic. D’aquí venen els microorganismes que participen en el procés. El que fan bàsicament és generar l’agent que extreu els metalls de manera cíclica, amb la qual cosa no cal gastar constantment reactiu perquè ells mateixos regeneren aquest líquid una vegada han fet la seva funció i, per altra banda, es treballa a temperatura ambient i no calen els forns, que en processos convencionals treballen normalment a 1.200 graus», detalla.\nAmb la nova ajuda i el coneixement que han anat adquirint, «el que volem ara és no centrar-nos només en el coure de les plaques de circuit, sinó també utilitzar-ho en el tema de les bateries, i ho volem fer integrant-ho tot. En una sola planta i en únic procés». A banda, «volem que sigui el més automàtica possible». És, diu, «un clar exemple d’economia circular». El planeta els ho agrairà.\nLa solució a un problema que cada vegada creix més\nBiometallum va començar a caminar l’any 2013 i el primer finançament data del 2017. Mica en mica s’ha anat donant a conèixer en un radi cada cop més ampli. Durant la pandèmia fins els va entrevistar la BBC News Arabic, que té 7 milions de subscriptors. Es tracta de desenvolupar «un producte que el dia de demà pugui resoldre la problemàtica mediambiental de què fem amb els residus i que sigui econòmicament interessant», comenta Dorado. Una dada: el mòbil és el residu que creix més, un 5% anual. De tot el que s’acaba generant de residu, només se’n recupera l’11%. I metalls com el cobalt i el liti són molt limitats.


Darias ja preveu la tercera dosi i recordatoris anuals | Carles Sabaté | barcelona | Salut | El Punt Avui\nDarias ja preveu la tercera dosi i recordatoris anuals Darias ja preveu la tercera dosi i recordatoris anuals Darias ja preveu la tercera dosi i recordatoris anuals Darias ja preveu la tercera dosi i recordatoris anuals + Darias ja preveu la tercera dosi i recordatoris anuals E-mail\nVacunació d’una jove de 18 anys al pavelló Onze de Setembre de Lleida aquest juliol ACN.\nDarias ja preveu la tercera dosi i recordatoris anuals Darias ja preveu la tercera dosi i recordatoris anuals Darias ja preveu la tercera dosi i recordatoris anuals Darias ja preveu la tercera dosi i recordatoris anuals Darias ja preveu la tercera dosi i recordatoris anuals E-mail\nEl Ministeri de Sanitat ja preveu la inoculació d’una tercera dosi a la majoria de vacunats per la Covid a l’Estat. Així ho va avançar ahir la ministra Carolina Darias en una entrevista radiofònica, en què va admetre que “tot indica” que caldrà una tercera dosi: “De fet, ja hem subscrit contractes amb Pfizer per import de 1.800 milions d’euros, i 400 milions d’euros amb Moderna per al 2022 i 2023”, hi va afegir.\nA Darias ja només li queda el dubte sobre “quan s’imposarà”, tenint en compte que a l’Estat s’ha superat amb prou feines la meitat de la població vacunada en segona dosi (52%). Catalunya acredita un percentatge gairebé idèntic de vacunació, cosa que implica ja uns 4,2 milions de ciutadans amb la pauta completa. Però la ministra Darias va anar ahir més enllà i va vaticinar també que caldrà un recordatori anual: “Tot indica que sí que caldrà.”\nLa farmacèutica Pfizer ha estat la primera d’entre els fabricants a recomanar la tercera dosi per reforçar la immunitat. La mateixa Comissió Europea (CE) ho està analitzant, en funció de la immunitat de grup i els cassos d’infecció entre els ja vacunats. Però alguns experts qüestionen el plantejament d’aplicar una tercera dosi a una part de la població mundial mentre altres societats encara no han rebut ni la primera. El cap d’immunologia de l’hospital Clínic, Manel Juan, advertia ahir a TV3 que “no hi ha més immunitat; o ho estàs, o no”, i recordava que és més important “reduir la transmissibilitat entre la població del Tercer Món”. En termes similars s’expressava ahir Silvia de Sanjosé, presidenta del Grup Col·laboratiu Multidisciplinari per al Seguiment Científic de la Covid-19 (GCMSC), impulsat per ISGlobal i el Col·legi de Metges: “Potser caldria vacunar la població més vulnerable primer, per protegir més població.”\nPer altra banda, els departaments de Salut i Acció Exterior han engegat la vacunació en centres habilitats a Catalunya per als catalans que resideixen a l’exterior, que ja poden demanar cita a través de l’aplicació La Meva Salut. Per concertar cita, les persones han d’estar inscrites en el registre de catalans residents a l’exterior i haver tramitat la targeta sanitària individual (TSI). Els qui es vacunin a Catalunya hauran de continuar-hi fins a rebre la segona dosi. La directora general de la Catalunya Exterior, Laura Costa, creu que “la inclusió dels catalans a l’exterior al programa de vacunació és un acte de justícia” que “s’emmarca en la voluntat d’intensificar l’atenció a aquest col·lectiu, que s’inicia amb la creació d’una direcció general específica”. Els catalans que ja estiguin inscrits en el registre i que disposin de la TSI o del codi d’identificació personal (CIP) poden demanar directament hora per vacunar-se a través de La Meva Salut, igual que la resta de ciutadans. Els que estiguin inscrits en el registre de catalans a l’exterior però no disposin de la targeta ni del codi hauran de sol·licitar la TSI en l’apartat “Sol·licitud de serveis” de la web del registre. Una vegada sol·licitat el document, s’enviarà electrònicament el CIP amb el qual ja es podrà demanar cita en l’aplicació web, sense necessitat d’esperar a disposar de la TSI, que s’enviarà per correu postal per utilitzar-la en altres ocasions. Els no inscrits hauran de sol·licitar la targeta.\nPel que fa a les dades, ahir es van superar els dos mil ingressats, tal com preveia Salut que succeiria el cap de setmana. Tot i que el virus està en retrocés, amb índexs de rebrot i contagi a la baixa, els hospitals i les UCI continuen amb xifres de creixement, amb 458 persones a les UCI. Per aquest motiu, Salut va endurir ahir encara més les condicions per visitar o endur-se a casa els avis que viuen a les residències. A partir d’ara, només podran sortir per períodes de tres dies i estar-se en una sola bombolla familiar. Continua vigent l’obligatorietat del test d’antígens de l’acompanyant que els reculli. Salut també ha ordenat els CAP i hospitals atendre “aquella activitat urgent, emergent i clínicament inajornable”, per preservar el personal sanitari i les seves vacances. La resolució dictada dimarts pretén fer front a la cinquena onada.\nEls certificats sanitaris en català no serveixen\nLa Plataforma per la Llengua alerta que els certificats sanitaris expedits en català no serveixen per entrar a l’Estat espanyol. El marc europeu fixa que els passaports Covid han de ser almenys en la llengua o llengües oficials de l’estat membre, i en anglès. En el cas espanyol, atès que el català no és una llengua oficial, no és vàlida per al passaport Covid, lamenta l’entitat. Això obliga a traduir el document.\nVuit tipus de tests d’antígens, segons l’OCU\nL’Organització de Consumidors i Usuaris (OCU) aconsella que els tests d’antígens només es comprin a les farmàcies. L’OCU recorda que són proves sense recepta i, per tant, recomana només comprar les marques homologades a les farmàcies, i no per internet. Les vuit recomanades són Flowflex, Diaquick, 2019nCov, Clinitest, i els fabricats per Xiamen, SD Biosensor, Hangzhou i Beijing Lepu.\nPlega un històric alcalde metge, pel cansament\nEnric Llorca deixa l’alcaldia de Sant Andreu EPA.\nL’alcalde de Sant Andreu de la Barca, Enric Llorca (PSC), plega després de 26 anys al càrrec. Compaginava la feina de metge i la de batlle, però “l’any accidentat” de la pandèmia l’aconsella plegar.\nEl Punt Avui. Girona 24-07-2021, Pàgina 14\nEl Punt Avui. Nacional 24-07-2021, Pàgina 14


Premis Fundació Banc Sabadell: Problemes que no tenen solució (el càncer sí)\nPremis Fundació Banc Sabadell\nHi ha problemes que no tenen solució (el càncer sí)\nEl professor David Pérez i el doctor Arkaitz Carracedo són premiats per la Fundació Banc Sabadell\nper Víctor Costa Director Barcelona. 21 de juny de 2019 05:30\nDavid Pérez i Arkaitz Carracedo són els premiats de la Fundació Banc Sabadell | Cedida\n"Hi ha problemes que no tenen solució", assegura el president de la Fundació Banc Sabadell, Miquel Molins, durant la seva intervenció inicial en un dinar a l'Hotel Alma Barcelona amb el professor David Pérez i el doctor Arkaitz Carracedo que han estat premiats per l'entitat a les categories de Ciències i Enginyeria i Investigació Biomèdica, respectivament. La frase inicial no era a l'atzar.\nEl professor Andreu Mas-Colell que és el president del Premi de Ciències i Enginyeria que enguany celebra la seva tercera edició agafa torn de paraula i comença el seu discurs amb un acudit: "Va un físic, un químic i un matemàtic...". I és que Pérez ha estat guardonat per les seves contribucions en el camp de les matemàtiques i la informació quàntica. En concret, per les seves aportacions que connecten la informació quàntica amb els espais Banach i la teoria d'Operadors.\nPérez: La quàntica més impredictible\nLa investigadora Anna Sanpera ha reiterat que "hi ha la possibilitat que un problema no tingui solució com a la física". I ha citat l'exemple de la paradoxa del mentider que resulta contradictòria tant si s'escull un camí com un altre. "A la recerca del possible també hi ha l'impossible", ha insistit Pérez que és doctor en matemàtiques per la Complutense i membre de l'Institut de Ciències Mèdiques.\nPérez: "A la recerca del possible també hi ha l'impossible"\nBasant-se en les idees de Gödel i Turing en els anys 30, Pérez també investiga sistemes quàntics amb moltes partícules que tenen interaccions amb comportaments sovint impredictibles sobretot pel que fa al material a escala microscòpica. Però, gràcies a una taula periòdica és capaç de classificar-los i predir el seu efecte més "exòtic".\n"La quàntica serviria per estudiar el càncer i simular sistemes complexos com fàrmacs, proteïnes...", ha explicat Pérez.\nCarracedo: Les dades del càncer\nL'altre gran guardonat, però en el XIV Premi a la Investigació Biomèdica és el doctor Carracedo i la seva innovadora contribució en el camp de l'oncologia i les seves aportacions a l'hora d'entendre la progressió del càncer de pròstata. En concret, ha descobert processos moleculars que obren la porta a noves estratègies terapèutiques basades en la inhibició del metabolisme de cèl·lules tumorals. Eduard Batlle, investigador i membre del jurat, ha recordat que "Arkaitz significa roca" alhora que ha agraït la seva tasca en l'estudi de la relació entre el càncer i el metabolisme com també la seva implicació en la política científica. "En investigació has de tenir sempre els ulls molt oberts", ha afegit Manuel Palacín que també és membre del jurat.\nCarracedo: "Les cèl·lules del càncer s'adapten. Necessitem saber la composició del tumor i adaptar els tractaments a aquests canvis. No tractar el tumor avui sinó allò que serà demà"\nEn aquest sentit, Carracedo ha explicat els seus orígens en el món de la investigació entre "atzar i motivació", la seva visió pel que fa a la bioinformàtica i les dades en l'anàlisi dels tumors, l'heterogeneïtat dels càncers segons el moment, la persona o l'estil de vida i el retorn a les universitats. "Les cèl·lules del càncer s'adapten. Necessitem saber la composició del tumor i adaptar els tractaments a aquests canvis. No tractar el tumor avui sinó allò que serà demà", ha explicat.\nDe tot plegat, n'ha extret també diferents lliçons de vida: "En el càncer, molts processos són els de la naturalesa i les seves espècies", "sovint es tracta de respondre la mateixa pregunta però amb diferents eines" o "el missatge sobre el càncer no canvia massa quan en parlem amb investigadors, nens o presos".\nMés info: Campistol: "Despolititzem la sanitat pública i humanitzem-la!"\nEl director general de l'Hospital Clínic, Josep Maria Campistol, defensava en una entrevista a VIA Empresa que "el càncer ha canviat d'una manera brutal perquè avui sabem perfectament quin és el seu ADN i quin tractament se li ha de donar. El càncer s'està convertint en allò que les malalties infeccioses eren fa 30 o 35 anys. La quimio és molt més precisa, molt més personalitzada i molt menys tòxica. Clarament hi ha una personalització de la medicina".\nDurant el torn de preguntes, Mas-Colell ha lamentat que a Espanya hagi disminuït la inversió pública i privada en investigació alhora que augmentava a la resta d'Europa. "No tindràs innovació sense el pilar de la investigació", ha reblat. Encara més: "Ens caldrien 10.000 milions d'euros més a l'any d'inversió en investigació pública i privada". Segons Molins, "el problema de la ciència a Barcelona és de 5 milions d'euros". I Palacín també ha afegit que "la ciència a Espanya no té lobby per exercir influència entre els polítics".\nMas-Colell: "No tindràs innovació sense el pilar de la investigació"\nPer últim, Sanpera ha fet una crítica al biaix de gènere científic: "La ciència és encara masculina, que ningú s'enganyi. Però, això canviarà en 20 anys. Ens hem d'empoderar i educar-nos junts."\nUn fàrmac per atacar només les cèl·lules mare del càncer\nLaura Soucek i Marie-Eve Beaulieu: "Busquem un fàrmac que podrà tractar tots els tipus de càncer"


Holiday home Norre Nebel with a Fireplace 303 Norre Nebel Dinamarca - Ofertes d'hotels amb els MILLORS DESCOMPTES EN LÍNIA\nMés informació sobre Holiday home Norre Nebel with a Fireplace 303\nPer als viatgers què vulguin captar les imatges i els sons de Nørre Nebel, Holiday home Norre Nebel with a Fireplace 303 és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Nørre Nebel. L'hotel ofereix Wi-Fi gratuït en totes les habitacions, Zones públiques amb Wi-Fi, aparcament de cotxes, s'admeten animals de companyia per garantir el més gran comfort possible als seus clients.\nA més, totes les habitacions ofereixen una gran varietat de comoditats com ara calefacció, aparell de televisió, TV satèl•lit/cable, reproductor de DVD/CD, nevera per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Holiday home Norre Nebel with a Fireplace 303.